प्रष्ट भन्नु पर्दा केहि छाडेर औसत नेपाली नेपालबाट १५ देखि २० लाखसम्म एकैपटक आफ्नै नगद लगानी गरेर छोराछोरीलाई बिदेश पठाउन सक्ने हैसियतका छैनन् । ऋणधन गरेर नै अभिभावकले आफ्ना छोराछोरी अष्ट्रेलिया पठाउने गर्छन् । नेपालमा ं२, ब्याचलर वा मस्टर्स नै गरेर आउने बिद्यार्थी पहिलो चोटि अष्ट्रेलियाको धर्तीमा पाइला टेक्दा ऊ संग घर–परिवार, आफन्त र समाजको उत्तरदायित्वका साथमा आउँदाको सम्पूर्ण आर्थिक लगानीको बोझ एकैसाथ लिएर आएको हुन्छ । मैले अघि नै प्रसंग उप्काइसकेको छु कि नेपालको परिबेशमा जीबन बिताइरहेकाहरू लाई यहाँको ‘डिजिटल लाईफ’ ले एकपटक अबस्य नै झट्का दिन्छ । नेपालमा कल्पना गरे भन्दा बिलकुल फरक पाउँछ उसले । कामको खोजी, बसोबासको ब्यबस्थापन, कार्य स्थान, बसाइ शुल्क, अध्ययन शुल्क, यातायात खर्च त्यति सजिलो पक्कै छैन । अझ समय ब्यबस्थापन गर्न एउटा बिद्यार्थीलाई सबै भन्दा कठिन हुन जान्छ ।
